b'\n_START_ARTICLE_\nMageskifte\n_START_PARAGRAPH_\nAt mageskifte er at bytte fast ejendom eller dele heraf. Der vil ofte v\xc3\xa6re tale om, at den ene part betaler et bel\xc3\xb8b til den anden part for en v\xc3\xa6rdiforskel mellem de to ejendomme. Det forekommer ofte i familier, hvor b\xc3\xb8rnene \xc3\xb8nsker at overtage deres barndomshjem af for\xc3\xa6ldrene, som s\xc3\xa5 til geng\xc3\xa6ld har brug for en mindre ejendom og derfor overtager barnets. Det forekommer ogs\xc3\xa5 i forbindelse med ekspropriationer og offentlige anl\xc3\xa6g._NEWLINE_I historien er mest kendt de store mageskifter efter reformationen, hvor is\xc3\xa6r Frederik 2. s\xc3\xb8gte at samle det ofte meget spredte kirkegods i homogene geografiske enheder, ved mageskifter med adelen.'